Coronavirus începe "să dispară" din Italia, Spania, Germania și Franța. Bilanțul zilei în lume
Italia are cea mai bună săptămână din ultima lună de zile, numărul de decese este în scădere vizibilă de la o  zi la alta iar la numărul de persoane infectate se constată din ce în ce mai puține noi cazuri. Care sunt cifrele zilei în Cizmă? Ei bine, azi s-au înregistrat 433 decese (23.660 total) și 3.047 persoane infecatate (178.972 total). În Italia sunt 47.055 persoane considerate vindecate și doar 2.635 în stare critică. Italia a făcut până azi 1.356.541 teste.

Și în Spania numărul de decese zilnice cauzate de coronavirus este în evidentă scădere, azi fiind înregistrate 410 decese (20.453 total) și 1.528 persoane nou infectate (195.944 total). În spitalele din Spania sunt încă 7.371 persoane în stare critică dar și 77.357 persoane infectate. Spania a făcut până azi 930.230 de teste.

Și în Franța numărul de persoane infecatte azi sunt în scădere, doar 785 cazuri (152.578 total) și 395 de persoane decedate (19.718) În spitale în Franța sunt 5.744 persoane aflate în stare critică și dintre cei îmbolnăviți 36.578 sunt vindecate. Franța a făcut până acum 463.662 teste.

Germania este probabil țara cea mai bine pregătită pentru a face față pandemiei: azi sunt 663 de infectați (144.387 total) și doar 9 persoane decedate (4.547 total). În spitalele din Germania sunt în stare critică 2.889 persoane și 88.000 de persoane vindecate. Până acum, în Germania s-au făcut 1.728.357 teste.

Marea Britanie depășește pentru prima oară țări precum Spania, Italia, Franța și Germania la numărul de decese zilnice, înregistrând 596 (16.060 total). Sunt 5.850 de noi cazuri de persoane infectate (120.067 total). Guvernul britanic a ales să nu comunice numărul de persoane vindecate dar știm că în stare critică în spitale sunt 1.559 persoane. Marea Britanie a testat 482.063 persoane.

România are azi 24 de persoane decedate (445 total) și 328 de cazuri noi (8.746 total). În total sunt  1.892 persoane vindecate și 256 în stare critică în spitale. S-au făcut 93.611 teste, ritmul acestora crescând în ultimele zile.

În lume în total sunt aproape 2,4 milioane de persoane infectate și aproape 165,000 de persoane care și-au pierdut viața din cauza coronavirusului. Dar sunt și aproape 615.000 de persoane vindecate pe glob. SUA este cea mai afectată țară de covid19, având peste 40.000 de morți și peste 750.000 de cazuri de persoane infectate.
[('Știre reală', 584), ('Geo-politică', 81), ('Satiră', 300), ('Minimizarea impactului COVID-19', 84), ('Acuzații de autoritarism și distopie', 344), ('Narațiuni legate de sănătate', 232), ('Criticarea restricțiilor', 240), ('Criticarea actorilor naționali și internaționali', 49), ('Teorii ale conspirației', 54), ('Narațiuni legate de vaccinare', 67)]